20 мың бала жазғы тегін демалыспен қамтылады
"20 мың бала жазғы тегін демалыспен қамтылады" | "https://abai.kz/post/184039"
TITLE: 20 мың бала жазғы тегін демалыспен қамтылады
URL: https://abai.kz/post/184039
META: "20 мың бала жазғы тегін демалыспен қамтылады" | "https://abai.kz/post/184039"
DATE: 04.06.2024
AUTHOR(s): Abai.kz
TOTAL WORDS: 155
TEXT: Оқу-ағарту министрлігінің баспасөз қызметі хабарлауынша, су тасқыны болған өңірлердегі 3883 бала сауықтыру орталықтарында тегін демалады. Жазғы демалыспен, сауықтырумен және еңбекпен 1-10 сынып оқушыларының 92%-ы, яғни әлеуметтік осал санаттағы 600 мыңға жуық баланы қоса алғанда, барлығы шамамен 2,9 млн бала қамтылады. "Демалыс орындарында балалардың қауіпсіздігі ерекше бақылауда. 187 демалыс орталығының 150-і 1-10 маусым аралығында іске қосылуда. Ал қалған 37 демалыс нысаны өз жұмысын 15 маусымнан бастайды", – делінген министрліктің ресми хабарламасында. Жазғы демалысқа тегін жолдамаларды: атаулы әлеуметтік көмек (АӘК) алуға құқығы бар отбасылардың балалары; жан басына шаққандағы орташа табысы ең төменгі күнкөріс деңгейінен төмен АӘК алмайтын отбасы балалары; жетім, ата-анасының қамқорлығынсыз қалған балалар; төтенше жағдайлар салдарынан жедел көмек қажет ететін отбасы балалары; өзге де санаттағы мемлекеттік білім беру мекемелерінің білім алушылары мен тәрбиеленушілері ала алады. Қажетті құжаттарды тапсырады: Офлайн: облыстардың, Астана, Алматы және Шымкент қаласының білім басқармаларына, аудандардың, облыстық маңызы бар қалалардың білім бөлімдеріне, білім беру ұйымдарына; ХҚКО-ға. Онлайн: eGov порталы арқылы, ЭЦҚ болуы қажет. Abai.kz
